Привремени орган Града Крагујевца на седници одржаној 31.10.2023. године, на основу чланова 58. и 86. став 4. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/18 и 111/21-др.закон), члана 56. Статута града Крагујевца („Службени лист града Крагујевца“, број 8/19) и тачке 1. и 3. Одлуке о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23), донео је

**Р Е Ш Е Њ Е**

**О ПРЕСТАНКУ ФУНКЦИЈЕ**

**ПОМОЋНИКА ГРАДОНАЧЕЛНИКА ГРАДА КРАГУЈЕВЦА**

 1. Мирку Чикиризу престаје функција помоћника Градоначелника града Крагујевца за сарадњу са црквама и верским заједницама са даном 30.10.2023.

 2. Ово решење објавити у „Службеном листу града Крагујевца“.

**О б р а з л о ж е њ е**

Мирко Чикириз постављен је решењем Градоначелника број 112-1775/20-II од 05.11.2020. године за помоћника градоначелника за сарадњу са црквама и верским заједницама.

Влада Републике Србије донела је Одлуку о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23). Ова Одлука је ступила на снагу 30.10.2023. године.

 Чланом 1. Одлуке о распуштању Скупштине града Крагујевца и образовању Привременог органа града Крагујевца утврђено је да се распушта Скупштина града Крагујевца чиме је престао мандат Скупштини града Крагујевца.

 Због распуштања Скупштине града Крагујевца престају мандат и функција извршних органа града, услед чега престаје и функција помоћнику Градоначелника.

На основу наведеног, одлучено је као у диспозитиву овог Решења.

**ПРИВРЕМЕНИ ОРГАН ГРАДА КРАГУЈЕВЦА**

**Број: 118-263/23-I**

**У Крагујевцу, 31.10.2023. године**

 **ПРЕДСЕДНИК**

**Никола Дашић, с.р.**